title: 2006/963/EK: A Tanács határozata ( 2006. december 18. ) a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országoknak az Európai Közösséghez való csatlakozására tekintettel történő módosítása tekintetében az Európai Közösség és Brazília közötti megállapodás levélváltás formájában történő megkötéséről

text:
               30.12.2006

               HU

               Az Európai Unió Hivatalos Lapja

               L 397/10

      A TANÁCS HATÁROZATA

   (2006. december 18.)
   a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országoknak az Európai Közösséghez való csatlakozására tekintettel történő módosítása tekintetében az Európai Közösség és Brazília közötti megállapodás levélváltás formájában történő megkötéséről
   (2006/963/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 133. cikkére, a 300. cikk (2) bekezdése első albekezdésének első mondatával összefüggésben,
   tekintettel a Bizottság javaslatára,
   mivel:

               (1)

               2004. március 22-én a Tanács felhatalmazta a Bizottságot arra, hogy a Ciprusi Köztársaságnak, a Cseh Köztársaságnak, az Észt Köztársaságnak, a Lengyel Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Szlovák Köztársaságnak és a Szlovén Köztársaságnak az Európai Unióhoz való csatlakozása során az 1994. évi GATT XXIV. cikkének 6. pontja értelmében tárgyalásokat kezdjen egyes más WTO-tagállamokkal

               (2)

               A Bizottság a tárgyalást az EK-Szerződés 133. cikke által létrehozott bizottsággal konzultálva, a Tanács által kiadott tárgyalási irányelveket követve folytatta le.

               (3)

               A Bizottság az Európai Közösség és Brazília közötti megállapodás levélváltás formájában történő megkötéséről szóló tárgyalásokat lezárta.

               (4)

               Ezt a levélváltás formájában létrejött megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   A Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országoknak az Európai Közösséghez való csatlakozása során történő módosítása tekintetében az Európai Közösség és Brazília között levélváltás formájában létrejött megállapodás a Közösség nevében jóváhagyásra kerül.
   A levélváltás formájában létrejött megállapodás szövegét csatolták e határozathoz..
   2. cikk
   A Tanács elnöke felhatalmazást kap arra, hogy kijelölje a Közösséget jogilag kötelező, levélváltás formájában megkötött megállapodás aláírására jogosult személy(ek)et.

      Kelt Brüsszelben, 2006. december 18.

            a Tanács részéről

            az elnök

         J.-E. ENESTAM

      Az Európai Közösség és Brazília között levélváltás formájában létrejött

         MEGÁLLAPODÁS

      a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országoknak az Európai Közösséghez való csatlakozására tekintettel történő módosításáról
      Genf, 2006. december 18.
      Tisztelt Uram!
      Az Európai Közösségek (EK) és Brazília között az 1994. évi GATT XXIV. cikke 6. pontja, valamint XXVIII. cikke alapján kezdeményezett tárgyalásokat követően, amelyek a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országoknak az Európai Közösséghez való csatlakozása során történő módosítását érintették, az alábbi megállapodás született az EK és Brazília között az EK 2004. január 19-i, WTO-nak szóló, az 1994. évi GATT XXIV. cikke 6. pontja értelmében történt bejelentését követően megkezdődött tárgyalások lezárása érdekében.
      Az EK egyetért azzal, hogy az EK-25 vámterületére vonatkozó engedményes listájára felvegye az EK-15-ökre vonatkozó korábbi listáján szereplő engedményeket.
      Az EK egyetért azzal, hogy az EK-25-ökre vonatkozó engedményes listájára felveszi az e megállapodás mellékletében szereplő engedményeket.
      Ez a megállapodás azon a napon lép hatályba, amikor az EK és Brazília között a megállapodásról szóló levélváltás megtörténik, miután azt a felek saját eljárásaiknak megfelelően megvizsgálták. Az EK minden tőle telhetőt megtesz annak biztosítása érdekében, hogy a megfelelő végrehajtási intézkedések 2006. november 1-jéig, de mindenképpen legkésőbb 2007. január 1-jéig hatályba lépjenek.

            az Európai Közösség nevében

         MELLÉKLET

                     —

                     10 124 tonna finomításra szánt nyers nádcukor (vámtétel-szám: 1701 1110) országspecifikus (Brazília) vámkontingens, a kontingensen belüli mennyiségre vonatkozó vámtarifa 98 EUR/t,

                     —

                     2 332 tonna Gallus domesticus (házityúk) fajhoz tartozó szárnyasdarab (vámtétel-szám: 0207 1410, 0207 1450, 0207 1470) országspecifikus (Brazília) vámkontingens, a kontingensen belüli mennyiségre vonatkozó vámtarifa 0 %,

                     —

                     további 49 tonna (erga omnes) az EK-vámkontingens a „bontott csirke, frissen, hűtve vagy fagyasztva” tekintetében (vámtételszámok: 0207 1110, 0207 1130, 0207 1190, 0207 1210, 0207 1290), a kontingensen belüli mennyiségre vonatkozó vámtarifa 131–162 EUR/t,

                     —

                     további 4 070 tonna (erga omnes) az EK-vámkontingens a „baromfidarabok, frissen, hűtve vagy fagyasztva” tekintetében (vámtételszámok: 0207 1310, 0207 1320, 0207 1330, 0207 1340, 0207 1350, 0207 1360, 0207 1370, 0207 1420, 0207 1430, 0207 1440, 0207 1460), a kontingensen belüli mennyiségre vonatkozó vámtarifa 93–512 EUR/t,

                     —

                     további 1 605 tonna (erga omnes) az EK-vámkontingens a „szárnyasdarabok” tekintetében (vámtételszám: 0207 1410), a kontingensen belüli mennyiségre vonatkozó vámtarifa 795 EUR/t,

                     —

                     további 201 tonna (erga omnes) az EK-vámkontingens a „pulykahús, frissen, hűtve vagy fagyasztva” tekintetében (vámtételszámok: 0207 2410, 0207 2490, 0207 2510, 0207 2590, 0207 2610, 0207 2620, 0207 2630, 0207 2640, 0207 2650, 0207 2660, 0207 2670, 0207 2680, 0207 2730, 0207 2740, 0207 2750, 0207 2760, 0207 2770), a kontingensen belüli mennyiségre vonatkozó vámtarifa 93–425 EUR/t,

                     —

                     további 2 485 tonna (erga omnes) az EK-vámkontingens a „pulykadarabok, fagyasztva” tekintetében (vámtételszám: 0207 2710, 0207 2720, 0207 2780), a kontingensen belüli mennyiségre vonatkozó vámtarifa 0 %,

                     —

                     242 074 tonna (erga omnes) vámkontingens megnyitása kukorica tekintetében (vámtételszám: 1005 9000, 1005 1090), a kontingensen belüli mennyiségre vonatkozó vámtarifa 0 %,

                     —

                     2 838 tonna (erga omnes) vámkontingens megnyitása tartósított ananász, citrusgyümölcs, körte, kajszibarack, cseresznye, őszibarack és eper tekintetében (vámtételszámok: 2008 2011, 2008 2019, 2008 2031, 2008 2039, 2008 2071, 2008 3011, 2008 3019, 2008 3031, 2008 3039, 2008 3079, 2008 4011, 2008 4019, 2008 4021, 2008 4029, 2008 4031, 2008 4039, 2008 5011, 2008 5019, 2008 5031, 2008 5039, 2008 5051, 2008 5059, 2008 5071, 2008 6011, 2008 6019, 2008 6031, 2008 6039, 2008 6060, 2008 7011, 2008 7019, 2008 7031, 2008 7039, 2008 7051, 2008 7059, 2008 8011, 2008 8019, 2008 8031, 2008 8039, 2008 8070), a kontingensen belüli mennyiségre vonatkozó vámtarifa 20 %,

                     —

                     7 044 tonna (erga omnes) vámkontingens megnyitása gyümölcslé tekintetében (vámtételszámok: 2009 1111, 2009 1119, 2009 1911, 2009 1919, 2009 2911, 2009 2919, 2009 3911, 2009 3919, 2009 4911, 2009 4919, 2009 7911, 2009 7919, 2009 8011, 2009 8019, 2009 8032, 2009 8033, 2009 8035, 2009 8036, 2009 8038, 2009 9011, 2009 9019, 2009 9021, 2009 9029), a kontingensen belüli mennyiségre vonatkozó vámtarifa 20 %,

                     —

                     a fehérjekoncentrátumokra (vámtételszám: 2106 1080) vonatkozó 9 %-os értékvám eltörlése,

                     —

                     107 tonna (erga omnes) vámkontingens megnyitása csokoládé tekintetében (vámtételszám: 1 806), a kontingensen belüli mennyiségre vonatkozó vámtarifa 43 %,

                     —

                     a minimum 22,00 EUR/kg/nettó maximum 56,00 EUR/kg 11,2 EK lekötött vámtétel csökkentése minimum 22,00 EUR/kg/nettó maximum 56,00 EUR/kg 10 EK lekötött vámtételre dohány tekintetében (vámtételszám: 2401 1090),

                     —

                     a kiváló minőségű marhahúsra vonatkozó EK vámkontingens (5 000 tonna) leírásának kiigazítása: „marhafélékhez tartozó állatok kiváló minőségű csontozott húsa frissen, hűtve vagy fagyasztva”, szállító ország: Brazília.

      Genf, 2006. december 18.
      Tisztelt Uram!
      Hivatkozva az Ön levelére, amely a következőket állapítja meg:

         „Az Európai Közösségek (EK) és Brazília között az 1994. évi GATT XXIV. cikke 6. pontja, valamint XXVIII. cikke alapján kezdeményezett tárgyalásokat követően, amelyek a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országoknak az Európai Közösséghez való csatlakozása során történő módosítását érintették, az alábbi megállapodás született az EK és Brazília között az EK 2004. január 19-i, WTO-nak szóló, az 1994. évi GATT XXIV. cikke 6. pontja értelmében történt bejelentését követően megkezdődött tárgyalások lezárása érdekében.
         Az EK egyetért azzal, hogy az EK-25 vámterületére vonatkozó engedményes listájára felvegye az EK-15-ökre vonatkozó korábbi listáján szereplő engedményeket.
         Az EK egyetért azzal, hogy az EK-25-ökre vonatkozó engedményes listájára felveszi az e megállapodás mellékletében szereplő engedményeket.
         Ez a megállapodás azon a napon lép hatályba, amikor az EK és Brazília között a megállapodásról szóló levélváltás megtörténik, miután azt a felek saját eljárásaiknak megfelelően megvizsgálták. Az EK minden tőle telhetőt megtesz annak biztosítása érdekében, hogy a megfelelő végrehajtási intézkedések 2006. november 1-jéig, de mindenképpen legkésőbb 2007. január 1-jéig hatályba lépjenek.”

      Ezennel örömmel fejezem ki kormányom egyetértését.

            A Brazíl Szövetségi Köztársaság nevében


title: A Tanács (EU) 2016/1836 határozata (2016. október 10.) a Régiók Bizottságának az Osztrák Köztársaság által javasolt egy póttagja kinevezéséről

text:
               18.10.2016

               HU

               Az Európai Unió Hivatalos Lapja

               L 280/27

         A TANÁCS (EU) 2016/1836 HATÁROZATA
   (2016. október 10.)
   a Régiók Bizottságának az Osztrák Köztársaság által javasolt egy póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az osztrák kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2016. május 13-án a Tanács (EU) 2016/814 határozata (4) értelmében Elisabeth VITOUCH-t Muna DUZDAR váltotta fel póttagként.

               (2)

               Muna DUZDAR hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága póttagjává nevezi ki a következő személyt:

               —

               Peter FLORIANSCHÜTZ, Abgeordneter zum Wiener Landtag und Mitglied des Gemeinderats der Stadt Wien.

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. október 10-én.

            a Tanács részéről

            az elnök

         G. MATEČNÁ

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

      (4)  A Tanács 2016. május 13-i (EU) 2016/814 határozata a Régiók Bizottságának az Osztrák Köztársaság által javasolt egy póttagja kinevezéséről (HL L 133., 2016.5.24., 8. o.)


title: 2011/290/EU: A Tanács határozata ( 2011. május 13. ) az egyrészről az Európai Közösségek és tagállamaik, másrészről Ukrajna közötti partnerség létrehozásáról szóló partnerségi és együttműködési megállapodáshoz csatolt, az Ukrajna uniós programokban való részvételét szabályozó általános elvekre vonatkozó, az Európai Unió és Ukrajna közötti keretmegállapodásról szóló jegyzőkönyv elfogadásáról

text:
               20.5.2011

               HU

               Az Európai Unió Hivatalos Lapja

               L 133/1

         A TANÁCS HATÁROZATA
   (2011. május 13.)
   az egyrészről az Európai Közösségek és tagállamaik, másrészről Ukrajna közötti partnerség létrehozásáról szóló partnerségi és együttműködési megállapodáshoz csatolt, az Ukrajna uniós programokban való részvételét szabályozó általános elvekre vonatkozó, az Európai Unió és Ukrajna közötti keretmegállapodásról szóló jegyzőkönyv elfogadásáról
   (2011/290/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114., 168., 169. és 172. cikkére, 173. cikkének (3) bekezdésére, 188. és 192. cikkére, összefüggésben a 218. cikke (6) bekezdésének a) pontjával és 218. cikke (8) bekezdésének első albekezdésével,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az egyrészről az Európai Közösségek és tagállamaik, másrészről Ukrajna közötti partnerség létrehozásáról szóló partnerségi és együttműködési megállapodáshoz (2) csatolt, az Ukrajna uniós programokban való részvételét szabályozó általános elvekre vonatkozó, az Európai Unió és Ukrajna közötti keretmegállapodásról szóló jegyzőkönyvet (a továbbiakban: a jegyzőkönyv) az Unió nevében 2010. november 22-én aláírták.

               (2)

               A Lisszaboni Szerződés 2009. december 1-jei hatálybalépésének következményeként az Európai Közösség helyébe az Európai Unió lépett, és annak jogutódja lett.

               (3)

               A jegyzőkönyvet meg kell kötni,

         ELFOGADTA EZT A HATÁROZATOT:
   1. cikk
   A Tanács az egyrészről az Európai Közösségek és tagállamaik, másrészről Ukrajna közötti partnerség létrehozásáról szóló partnerségi és együttműködési megállapodáshoz csatolt, az Ukrajna uniós programokban való részvételét szabályozó általános elvekre vonatkozó, az Európai Unió és Ukrajna közötti keretmegállapodásról szóló jegyzőkönyvet (3) (továbbiakban: a jegyzőkönyv) az Európai Unió nevében jóváhagyja.
   2. cikk
   A jegyzőkönyv 10. cikkében előírt értesítést az Unió nevében a Tanács elnöke küldi meg.
   3. cikk
   Ez a határozat az elfogadása napján lép hatályba.

      Kelt Brüsszelben, 2011. május 13-án.

            a Tanács részéről

            az elnök

         MARTONYI J.

      (1)  2011. április 6-i egyetértés.

      (2)  HL L 49., 1998.2.19., 3. o.

      (3)  HL L 18., 2011.1.21., 3. o.


title: 2011/397/EU: Az Európai Központi Bank határozata ( 2011. június 21. ) az eurobankjegyek előállítása tekintetében a környezetvédelmi, valamint egészségügyi és biztonsági akkreditációról (EKB/2011/8)

text:
               5.7.2011

               HU

               Az Európai Unió Hivatalos Lapja

               L 176/52

         AZ EURÓPAI KÖZPONTI BANK HATÁROZATA
   (2011. június 21.)
   az eurobankjegyek előállítása tekintetében a környezetvédelmi, valamint egészségügyi és biztonsági akkreditációról
   (EKB/2011/8)
   (2011/397/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 128. cikke (1) bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 16. cikkére,
   mivel:

               (1)

               A Szerződés 128. cikkének (1) bekezdése és a Központi Bankok Európai Rendszere (a továbbiakban: KBER) Alapokmányának 16. cikke úgy rendelkezik, hogy az Unión belül kizárólag az Európai Központi Bank („EKB”) jogosult eurobankjegyek kibocsátásának az engedélyezésére. E jog magában foglalja az eurobankjegyek mint fizetőeszközök sértetlenségének védelmére szolgáló intézkedések meghozatalára vonatkozó hatáskört.

               (2)

               Az Unió környezetvédelmi politikája a környezetvédelmi integrációnak a Szerződés 11. cikkében lefektetett elvén alapul, amely szerint a környezetvédelmi követelményeket – különösen a fenntartható fejlődés előmozdítására tekintettel – be kell illeszteni az uniós politikák és tevékenységek meghatározásába és végrehajtásába. Ezen elv szem előtt tartásával az eurorendszer támogatja az ISO 14000 szabványsorozaton alapuló, megfelelő környezetvédelmi irányítást.

               (3)

               A Szerződés 9. cikke szerint politikái és tevékenységei meghatározása és végrehajtása során az Unió figyelembe veszi többek között az emberi egészség védelméhez kapcsolódó követelményeket. Az elvet szem előtt tartva a lakosság és az eurobankjegyek vagy az eurobankjegyek alapanyagai előállításában részt vevő munkavállalók egészségét és biztonságát fenyegető kockázatok kiiktatása és legkisebbre szorítása az eurorendszer számára kiemelkedő fontossággal bír. Az eurorendszer támogatja – az Európai Munkahelyi Biztonsági és Egészségvédelmi Ügynökség (1) szakpolitikáinak és az OHSAS 18000 szabványsorozatnak megfelelően – a megfelelő egészségügyi és biztonsági irányítást.

               (4)

               Ezen okokból be kell vezetni környezetvédelmi, valamint egészségügyi és biztonsági akkreditációs eljárásokat annak biztosítása végett, hogy az eurobankjegyek előállítási tevékenységének végzésére csak olyan gyártók kaphassanak akkreditációt, amelyek megfelelnek a környezetvédelmi, valamint egészségügyi és biztonsági minimumkövetelményeknek.

               (5)

               Az eurobankjegyek és eurobankjegy-alapanyagok akkreditált gyártóinak környezetvédelmi, valamint egészségügyi és biztonsági teljesítményének lehető legszorosabb figyelemmel kísérése érdekében az EKB-nak rendszeresen adatokat kell begyűjtenie ezektől a gyártóktól eurobankjegy-, illetve eurobankjegyalapanyag-előállításuk környezeti, valamint egészségügyi és biztonsági hatásairól,

         ELFOGADTA EZT A HATÁROZATOT:
   I. SZAKASZ

      ÁLTALÁNOS RENDELKEZÉSEK

   1. cikk
   Fogalommeghatározások
   E határozat alkalmazásában a következő fogalommeghatározásokat kell alkalmazni:
   a)   „NKB”: azon tagállam nemzeti központi bankja, amelynek pénzneme az euro;
   b)   „eurobankjegy-alapanyag”: az eurobankjegyek gyártásához használt papír, tinta, fólia és szál;
   c)   „gyártási helyszín”: minden olyan helyiség, amelyet a gyártó eurobankjegyek vagy eurobankjegy-alapanyagok előállítására használ vagy használni kíván;
   d)   „gyártó”: minden olyan jogalany, amely eurobankjegy-előállítási tevékenységben részt vesz vagy részt kíván venni;
   e)   „környezetvédelmi akkreditáció”: a 3. cikkben meghatározott jogállás, amelyet az EKB ad meg valamely gyártónak annak megerősítésére, hogy az eurobankjegyek előállítása megfelel a II. szakaszban meghatározott követelményeknek;
   f)   „egészségügyi és biztonsági akkreditáció”: a 4. cikkben meghatározott jogállás, amelyet az EKB ad meg valamely gyártónak annak megerősítésére, hogy az eurobankjegyek előállítása megfelel a III. szakaszban meghatározott követelményeknek;
   g)   „akkreditált gyártó”: az a gyártó, amely megkapta a környezetvédelmi, valamint egészségügyi és biztonsági akkreditációt;
   h)   „tanúsító hatóság”: olyan független tanúsító hatóság, amely értékeli a gyártó környezetvédelmi, valamint egészségügyi és biztonsági irányítási rendszereit, és akkreditációval rendelkezik annak tanúsítására, hogy a gyártó teljesíti az ISO 14000 vagy OHSAS 18000 szabványsorozat követelményeit;
   i)   „eurobankjegy-előállítási tevékenység”: eurobankjegyek vagy bármely eurobankjegy-alapanyag előállítása;
   j)   „EKB-munkanap”: bármely nap hétfőtől péntekig, kivéve az EKB munkaszüneti napokat;
   k)   „nyomólemez-készítés”: nyomólemezek előállítása az eurobankjegyek előállításához használt offsetnyomtatási és a metszet-mélynyomtatási technológiákhoz;
   l)   „egyedi gyártás”: azonos gyártó által azonos alapanyagokból készített több kötegből álló gyártás, amelynél az összetétel teljesen homogén, és amelybe nem kerül új anyag, illetve azonos anyag esetében az EKB által külön meghatározott határkoncentráció feletti változat.
   2. cikk
   Általános elvek
   (1)   A gyártó csak akkor végezhet eurobankjegy-előállítási tevékenységet, ha az EKB megadja számára az adott tevékenység vonatkozásában a környezetvédelmi akkreditációt, valamint az egészségügyi és biztonsági akkreditációt.
   (2)   Az EKB környezetvédelmi, valamint egészségügyi és biztonsági akkreditációs követelményei jelentik a minimumkövetelményeket. A gyártók elfogadhatnak és bevezethetnek szigorúbb környezetvédelmi, valamint egészségügyi és biztonsági előírásokat, de az EKB csak az e határozatban megállapított követelmények gyártó általi teljesítését értékeli.
   (3)   Az Igazgatóság rendelkezik hatáskörrel a gyártó környezetvédelmi, valamint egészségügyi és biztonsági akkreditációjára vonatkozó minden határozat – a Bankjegybizottság véleményét figyelembe véve történő – meghozatalára, és tájékoztatja azokról a Kormányzótanácsot.
   (4)   Az akkreditált gyártó csak azon a gyártási helyszínen végezhet eurobankjegy-előállítási tevékenységet, amelyre e határozat alapján a) környezetvédelmi akkreditációt; valamint b) egészségügyi és biztonsági akkreditációt kapott, a bármely más EKB jogi aktus szerint adott más akkreditáció sérelme nélkül.
   (5)   A gyártó viseli mindazon költségeket és kapcsolódó veszteségeket, amelyek e határozat alkalmazásával kapcsolatban a gyártónál felmerülnek.
   (6)   Az EKB külön állapítja meg a gyártók által a környezetvédelmi, valamint egészségügyi és biztonsági akkreditációhoz teljesítendő követelmények műszaki részleteit.
   3. cikk
   Környezetvédelmi akkreditáció
   (1)   A környezetvédelmi irányítási rendszerekről szóló ISO 14000 szabványsorozat alapján történő akkreditáció a II. szakaszban meghatározott eljárást követi. A gyártó csak akkor végezhet eurobankjegy-előállítási tevékenységet, ha az EKB ezen eurobankjegy-előállítási tevékenységre környezetvédelmi akkreditációt adott számára.
   (2)   A gyártónak akkor adható környezetvédelmi akkreditáció az eurobankjegy-előállítási tevékenységre, ha teljesíti a következő feltételek mindegyikét:

               a)

               egy bizonyos gyártási helyszínen egy adott eurobankjegy-előállítási tevékenység tekintetében megfelel az ISO 14001 szabványnak, és a tanúsító hatóság erről tanúsítványt állított ki;

               b)

               amennyiben nyomdáról van szó, annak gyártási helyszíne valamely tagállamban található;

               c)

               ha nem nyomdáról van szó, annak gyártási helyszíne valamely tagállamban vagy az Európai Szabadkereskedelmi Társulás valamely tagállamában található.

         (3)   Az Igazgatóság a Bankjegybizottság véleményét is figyelembe véve eseti alapon felmentést adhat az elhelyezkedésre vonatkozóan a (2) bekezdés b) és c) pontjában meghatározott követelmény alól. Minden ilyen határozatról haladéktalanul értesíteni kell a Kormányzótanácsot. Az Igazgatóság a Kormányzótanács e kérdésben hozott határozatának megfelelően jár el.
   (4)   A gyártó három évre szóló környezetvédelmi akkreditációt kap, a 13. vagy a 14. cikk alapján hozott határozatot figyelembe véve.
   (5)   A környezetvédelmi akkreditációt kapott gyártó az eurobankjegy- vagy eurobankjegyalapanyag-előállítást az EKB előzetes írásbeli hozzájárulása nélkül más gyártási helyszínnek vagy harmadik személynek nem szervezheti ki, illetve nem adhatja át, beleértve a gyártó leányvállalatait és kapcsolt vállalkozásait is.
   4. cikk
   Egészségügyi és biztonsági akkreditáció
   (1)   Az egészségügyi és biztonsági irányítási rendszerekről szóló OHSAS 18001 szabvány alapján történő akkreditáció a III. szakaszban meghatározott eljárást követi. A gyártó csak akkor végezhet eurobankjegy-előállítási tevékenységet, ha az EKB ezen eurobankjegy-előállítási tevékenységre egészségügyi és biztonsági akkreditációt adott számára.
   (2)   A gyártónak akkor adható egészségügyi és biztonsági akkreditáció az eurobankjegy-előállítási tevékenységre, ha teljesíti a következő feltételek mindegyikét:

               a)

               egy bizonyos gyártási helyszínen egy adott eurobankjegy-előállítási tevékenység tekintetében megfelel az OHSAS 18001 szabványnak, és a tanúsító hatóság erről tanúsítványt állított ki;

               b)

               amennyiben nyomdáról van szó, annak gyártási helyszíne valamely tagállamban található;

               c)

               ha nem nyomdáról van szó, annak gyártási helyszíne valamely tagállamban vagy az Európai Szabadkereskedelmi Társulás valamely tagállamában található.

         (3)   Az Igazgatóság a Bankjegybizottság véleményét is figyelembe véve eseti alapon felmentést adhat az elhelyezkedésre vonatkozóan a (2) bekezdés b) és c) pontjában meghatározott követelmény alól. Minden ilyen határozatról haladéktalanul értesíteni kell a Kormányzótanácsot. Az Igazgatóság a Kormányzótanács e kérdésben hozott határozatának megfelelően jár el.
   (4)   A gyártó három évre szóló egészségügyi és biztonsági akkreditációt kap, a 13. vagy a 14. cikk alapján hozott határozatot figyelembe véve.
   (5)   Az egészségügyi és biztonsági akkreditációt kapott gyártó az eurobankjegy- vagy eurobankjegyalapanyag-előállítást az EKB előzetes írásbeli hozzájárulása nélkül más gyártási helyszínnek vagy harmadik személynek nem szervezheti ki, illetve nem adhatja át, beleértve a gyártó leányvállalatait és kapcsolt vállalkozásait is.
   II. SZAKASZ

      KÖRNYEZETVÉDELMI AKKREDITÁCIÓS ELJÁRÁS

   5. cikk
   Az eljárás megindítására vonatkozó kérelem
   (1)   Az eurobankjegy-előállítási tevékenységet végezni kívánó gyártó írásbeli kérelmet intéz az EKB-hoz a környezetvédelmi akkreditációs eljárás megindítása céljából. Az eljárás megindítására vonatkozó kérelem a következők mindegyikét tartalmazza:

               a)

               a gyártási helyszín és annak elhelyezkedésének meghatározása;

               b)

               az adott helyszínre szóló ISO 14001 tanúsítvány másolata;

               c)

               a tanúsító hatóság által kiadott legutolsó éves ellenőrzési jelentés angol nyelvű összefoglalója;

               d)

               a belső környezetvédelmi irányítási rendszer angol nyelvű, az EKB által megadott sablon felhasználásával készült éves teljesítményjelentése.

         (2)   Az EKB ellenőrzi a gyártó által az eljárás megindítására vonatkozó kérelemben megadott dokumentáció teljességét, és az eljárás megindítására vonatkozó kérelem kézhezvételétől számított 30 EKB-munkanapon belül értesíti a gyártót ezen értékelés eredményéről. Az EKB ezt a határidőt egy alkalommal, a gyártónak küldött írásbeli értesítéssel meghosszabbíthatja. Az EKB az értékelés elvégzése során az (1) bekezdésben felsorolt követelményekre vonatkozóan kiegészítő információkat kérhet a gyártótól. Ha az EKB kiegészítő információkat kér, a gyártót azok kézhezvételétől számított 20 EKB-munkanapon belül tájékoztatja az értékelés eredményéről.
   (3)   Az EKB elutasítja az eljárás megindítására vonatkozó kérelmet, és erről a határozatáról – az okok megjelölésével – írásban, a (2) bekezdésben meghatározott határidőkön belül értesíti a gyártót, ha:

               a)

               a gyártó elmulasztja megadni az (1) bekezdés alapján kért információkat;

               b)

               a gyártó egy kölcsönösen megállapítandó ésszerű határidőn belül nem adja meg az EKB által a (2) bekezdés alapján kért kiegészítő információkat;

               c)

               a gyártó környezetvédelmi akkreditációja visszavonásra került, és a visszavonásról szóló határozatban megadott, az újbóli kérelmezésre vonatkozó tilalmi időszak még nem telt el; vagy

               d)

               a gyártási helyszín elhelyezkedése nem felel meg a 3. cikk (2) bekezdésének b) vagy c) pontjában meghatározott követelményeknek.

         6. cikk
   Környezetvédelmi akkreditáció
   (1)   Abban az esetben, ha az EKB az 5. cikk (2) bekezdésének megfelelően kedvezően értékeli az eljárás megindítása iránti kérelmet, a gyártó megkapja a környezetvédelmi akkreditációt.
   (2)   A gyártó számára a környezetvédelmi akkreditációt megadó EKB-határozatban egyértelműen szerepelnek a következők:

               a)

               a gyártó neve;

               b)

               azon gyártási helyszín megnevezése, amelyre a környezetvédelmi akkreditációt megadták és a helyszín pontos címe;

               c)

               a környezetvédelmi akkreditáció lejáratának időpontja;

               d)

               bármely, a b) és c) pontra vonatkozó egyedi feltétel.

         (3)   A gyártó a környezetvédelmi akkreditációt hároméves, megújítható időtartamra kapja meg. Ha a környezetvédelmi akkreditációval rendelkező gyártó az akkreditáció lejárata előtt újból akkreditációt kér, környezetvédelmi akkreditációja mindaddig érvényben marad, amíg az EKB meghozza az (1) bekezdés szerinti határozatot.
   (4)   Ha az EKB elutasítja a környezetvédelmi akkreditáció iránti kérelmet, a gyártó megindíthatja a 15. cikkben meghatározott felülvizsgálati eljárást.
   III. SZAKASZ

      EGÉSZSÉGÜGYI ÉS BIZTONSÁGI AKKREDITÁCIÓS ELJÁRÁS

   7. cikk
   Az eljárás megindítására vonatkozó kérelem
   (1)   Az eurobankjegy-előállítási tevékenységet végezni kívánó gyártó írásbeli kérelmet intéz az EKB-hoz az egészségügyi és biztonsági akkreditációs eljárás megindítása céljából. Az eljárás megindítása iránti kérelem a következők mindegyikét tartalmazza:

               a)

               a gyártási helyszín és annak elhelyezkedésének meghatározása;

               b)

               az adott helyszínre szóló OHSAS 18001 tanúsítvány másolata;

               c)

               a tanúsító hatóság által kiadott legutolsó éves ellenőrzési jelentés angol nyelvű összefoglalója;

               d)

               a belső egészségügyi és biztonsági irányítási rendszer angol nyelvű, az EKB által megadott sablon felhasználásával készült éves teljesítményjelentése.

         (2)   Az EKB ellenőrzi a gyártó által az eljárás megindítására vonatkozó kérelemben megadott dokumentáció teljességét, és az eljárás megindítására vonatkozó kérelem kézhezvételétől számított 30 EKB-munkanapon belül értesíti a gyártót ezen értékelés eredményéről. Az EKB ezt a határidőt egy alkalommal, a gyártónak küldött írásbeli értesítéssel meghosszabbíthatja. Az EKB az értékelés elvégzése során az (1) bekezdésben felsorolt követelményekre vonatkozóan kiegészítő információkat kérhet a gyártótól. Ha az EKB kiegészítő információkat kér, a gyártót azok kézhezvételétől számított 20 EKB-munkanapon belül tájékoztatja az értékelés eredményéről.
   (3)   Az EKB elutasítja az eljárás megindítására vonatkozó kérelmet, és erről a határozatáról – az okok megjelölésével – írásban, a (2) bekezdésben meghatározott határidőkön belül értesíti a gyártót, ha:

               a)

               a gyártó elmulasztja megadni az (1) bekezdés alapján kért információkat;

               b)

               a gyártó egy kölcsönösen megállapítandó ésszerű határidőn belül nem adja meg az EKB által a (2) bekezdés alapján kért kiegészítő információkat;

               c)

               a gyártó egészségügyi és biztonsági akkreditációja visszavonásra került, és a visszavonásról szóló határozatban megadott, az újbóli kérelmezésre vonatkozó tilalmi időszak még nem telt el;

               d)

               a gyártási helyszín elhelyezkedése nem felel meg a 4. cikk (2) bekezdésének b) vagy c) pontjában meghatározott követelményeknek.

         8. cikk
   Egészségügyi és biztonsági akkreditáció
   (1)   Abban az esetben, ha az EKB a 7. cikk (2) bekezdésének megfelelően kedvezően értékeli az eljárás megindítása iránti kérelmet, a gyártó megkapja az egészségügyi és biztonsági akkreditációt.
   (2)   A gyártó számára az egészségügyi és biztonsági akkreditációt megadó EKB-határozatban egyértelműen szerepelnek a következők:

               a)

               a gyártó neve;

               b)

               azon gyártási helyszín megnevezése, amelyre az egészségügyi és biztonsági akkreditációt megadták és a helyszín pontos címe;

               c)

               az egészségügyi és biztonsági akkreditáció lejáratának időpontja;

               d)

               bármely, a b) és c) pontra vonatkozó egyedi feltétel.

         (3)   A gyártó az egészségügyi és biztonsági akkreditációt hároméves, megújítható időtartamra kapja meg. Ha az egészségügyi és biztonsági akkreditációval rendelkező gyártó az akkreditáció lejárata előtt újból akkreditációt kér, egészségügyi és biztonsági akkreditációja mindaddig érvényben marad, amíg az EKB meghozza az (1) bekezdés szerinti határozatot.
   (4)   Ha az EKB elutasítja az egészségügyi és biztonsági akkreditáció iránti kérelmet, a gyártó megindíthatja a 15. cikkben meghatározott felülvizsgálati eljárást.
   IV. SZAKASZ

      FOLYAMATOS KÖTELEZETTSÉGEK

   9. cikk
   Az akkreditált gyártók folyamatos kötelezettségei
   (1)   Az akkreditált gyártó írásban és indokolatlan késedelem nélkül tájékoztatja az EKB-t a következőkről:

               a)

               a gyártó vonatkozásában felszámolást célzó bármely eljárás vagy átszervezés, illetve ezeknek megfelelő más eljárás megindítása;

               b)

               a felszámoló, csődgondnok, végelszámoló vagy hasonló funkciójú tisztviselő gyártóhoz történő kinevezése;

               c)

               azon eurobankjegy-előállítási tevékenységek kiszervezésére vagy alvállalkozásba adására vonatkozó szándék, amelyre a gyártó környezetvédelmi, valamint egészségügyi és biztonsági akkreditációval rendelkezik;

               d)

               a környezetvédelmi, valamint egészségügyi és biztonsági akkreditáció megadása után végrehajtott minden olyan változás, amely érinti vagy érintheti a környezetvédelmi, valamint egészségügyi és biztonsági akkreditációra vonatkozó követelmények teljesítését;

               e)

               az akkreditált gyártó irányításában a tulajdonosi szerkezet változását követően vagy más okból bekövetkezett minden változás.

         (2)   Az akkreditált gyártónak az érintett gyártási helyszín tekintetében az EKB számára a következőket kell megadnia:

               a)

               a környezetvédelmi, valamint egészségügyi és biztonsági irányítási rendszereire vonatkozó tanúsítvány másolata minden alkalommal, amikor a 3. cikk (2) bekezdésének a) pontjában, illetve a 4. cikk (2) bekezdésének a) pontjában említett tanúsítvány megújításra kerül;

               b)

               minden naptári év vonatkozásában és az év végét követő négy hónapon belül a megfelelő tanúsító hatóság által kiadott legutolsó éves külső környezetvédelmi, valamint egészségügyi és biztonsági ellenőrzési jelentés angol nyelvű összefoglalója;

               c)

               minden naptári év vonatkozásában és az év végét követő négy hónapon belül a környezetvédelmi, valamint egészségügyi és biztonsági ellenőrzési irányítási rendszerek éves teljesítményjelentése angol nyelven, az 5. cikk (1) bekezdésének d) pontjában és a 7. cikk (1) bekezdésének d) pontjában említett sablonnak megfelelően;

               d)

               minden naptári év vonatkozásában és az év végét követő négy hónapon belül általános tájékoztatás és környezeti adatok az eurobankjegy-előállítási tevékenység következtében jelentkező éves fogyasztásról és kibocsátásról, az EKB által megadott EKB környezetvédelmi kérdőívben meghatározottak szerint.

         (3)   Ha az akkreditált gyártó nyomda, a következő kötelezettségek is terhelik:

               a)

               elemzés elvégzése a 10. cikk (1) bekezdésében említett listán szereplő vegyi anyagok tekintetében, a 10. cikk (2) bekezdésében említett listán feltüntetett laboratóriumokban. Ezeket az elemzéseket elkészült eurobankjegyeken kell elvégezni, a külön megállapított szabványos operatív eljárások szerint, továbbá minden olyan esetben is, amikor az akkreditált gyártó helyénvalónak tekinti a vegyianyag-elfogadhatósági határértékek betartásának ellenőrzését. Az akkreditált gyártó az EKB által biztosított elemzési jelentés sablon használatával minden egyedi minta elemzéséről beszámol az EKB-nak;

               b)

               minden egyes naptári év vonatkozásában és az év végét követő négy hónapon belül jelentéstétel az a) pontban említett elemzéseket végző laboratóriumok teljesítményéről, az EKB által biztosított teljesítményjelentési sablon használatával;

               c)

               szállítási szerződések megkötése eurobankjegy-alapanyagok szállítóival, amely szerződésekben szerepelnie kell az eurobankjegy-alapanyag szállító annak biztosítására vonatkozó kötelezettségének, hogy az általa gyártott eurobankjegy-alapanyagokban található egyik vegyi anyag sem lépi túl – az elkészült eurobankjegyek 3. cikk a) pontja szerinti elemzésekor – a 10. cikk (1) bekezdésében említett elfogadhatósági határértékeket. E követelmény teljesítéséhez az akkreditált gyártónak át kell adnia az eurobankjegyalapanyag-szállítók részére az összes vonatkozó dokumentációt. Az eurobankjegy-alapanyagok szállítói saját elemzési szükségleteik céljaira használhatják a 10. cikk (2) bekezdésében említett listán szereplő laboratóriumokat;

               d)

               annak biztosítása, hogy azok a nyomólemezgyártó vállalatok, amelyekhez munkát szervez ki, rendelkezzenek érvényes ISO 14001 és OHSAS 18001 tanúsítványokkal a megfelelő gyártási helyszínre.

         (4)   Az akkreditált gyártó a 2. cikk (6) bekezdésében említett környezetvédelmi, valamint egészségügyi és biztonsági követelményekhez kapcsolódó műszaki részleteket bizalmasan kezeli.
   10. cikk
   Az EKB folyamatos kötelezettségei
   (1)   Az EKB állapítja meg az elemzésbe bevonandó vegyi anyagok listáját és azok elfogadhatósági határértékeit. A 19. cikk sérelme nélkül ezen elfogadhatósági határértékek túllépése – ideértve a 9. cikk (3) bekezdésében c) pontjában említett eseteket is – nincs hatással a gyártó egészségügyi és biztonsági akkreditációjára.
   (2)   Az EKB vezeti azon laboratóriumok listáját, amelyeket igénybe kell venni az (1) bekezdésben említett listán szereplő vegyi anyagok jelenlétének és koncentrációjának elemzésére. Az alkalmazandó elemzési módszerek külön kerülnek meghatározásra.
   (3)   Az EKB tájékoztatja az akkreditált gyártókat az (1) és a (2) bekezdésben említett listák bármiféle frissítéséről.
   V. SZAKASZ

      A MEG NEM FELELÉS KÖVETKEZMÉNYEI

   11. cikk
   Meg nem felelés
   Ha az akkreditált gyártó nem felel meg a 9. cikkben megállapított kötelezettségek bármelyikének, illetve ha az EKB részére a 9. cikk (2) bekezdésének b), c) és d) pontja és a 9. cikk (3) bekezdésének a) és b) pontja szerint megadott információk hiányosak, ez a gyártó környezetvédelmi, valamint egészségügyi és biztonsági akkreditációs követelményeknek való meg nem felelésének minősül.
   12. cikk
   Írásbeli észrevétel
   (1)   Az EKB írásbeli észrevételt tesz az akkreditált gyártónak a 11. cikkben említett típusú meg nem felelés esetén, meghatározva a meg nem felelés kijavítására a gyártó számára kitűzött határidőt.
   (2)   Az írásbeli észrevételnek a következőket kell tartalmaznia: a) ha a meg nem felelés az (1) bekezdésben említett határidőn belül nem kerül kijavításra; vagy b) ha az (1) bekezdésben említett határidőn belül a meg nem felelés másodszor is előfordul, az EKB meghozza a 13. cikk szerinti határozatot.
   13. cikk
   A környezetvédelmi vagy az egészségügyi és biztonsági akkreditáció felfüggesztése az új megrendelésekkel kapcsolatban
   (1)   Amennyiben a 12. cikk (1) bekezdésében említett határidőn belül megállapítást nyer, hogy a meg nem felelést nem javították ki vagy a meg nem felelés másodszor is előfordult, azonban a gyártó ésszerű esetet vázol fel arra vonatkozóan, hogy a meg nem felelés kijavítására képes lesz, az EKB határozatot hoz, amely:

               a)

               az akkreditált gyártóval konzultálva meghatározza az akkreditált gyártónak a meg nem felelés kijavítására tűzött határidőt;

               b)

               felfüggeszti az akkreditált gyártó teljes biztonsági akkreditációját a szóban forgó eurobankjegy-előállítási tevékenység tekintetében új megrendelések elfogadása vonatkozásában (ideértve az eurobankjegy-előállítási tevékenységhez kapcsolódó pályázati eljárásokon való részvételt) az a) pontban megadott határidő lejártáig, illetve ha a meg nem felelés e határidőn belül kijavításra kerül, a meg nem felelés kijavításáig.

         (2)   Ha azonban az akkreditált gyártó nem vázol fel ésszerű esetet arra vonatkozóan, hogy az (1) bekezdésben említett meg nem felelés kijavítására képes lesz, az EKB meghozza a 14. cikk szerinti határozatot.
   14. cikk
   A környezetvédelmi vagy az egészségügyi és biztonsági akkreditáció visszavonása
   (1)   Az EKB visszavonja az akkreditált gyártó környezetvédelmi vagy az egészségügyi és biztonsági akkreditációját a) ha az akkreditált gyártó nem képes a meg nem felelés 13. cikk (1) bekezdésének a) pontjában említett kijavítására; vagy b) a 13. cikk (2) bekezdése szerint.
   (2)   Az EKB a visszavonásról szóló határozatában megállapítja azt az időpontot, amelyet követően az akkreditált gyártó ismét kérheti az akkreditációt.
   15. cikk
   Felülvizsgálati eljárás
   (1)   Ha az EKB:

               a)

               a környezetvédelmi vagy az egészségügyi és biztonsági akkreditációs eljárás kezdeményezésére irányuló kérelem elutasításáról;

               b)

               a környezetvédelmi vagy az egészségügyi és biztonsági akkreditáció megadásának elutasításáról;

               c)

               a 12–14. cikk alapján

         hoz határozatot, a gyártó vagy az akkreditált gyártó az e határozatról szóló értesítéstől számított 30 EKB-munkanapon belül írásbeli kérelmet nyújthat be a határozat felülvizsgálata iránt a Kormányzótanácshoz. A gyártó vagy az akkreditált gyártó a kérelemben megindokolja kérését, és megadja az azt alátámasztó valamennyi információt.
   (2)   Ha a gyártó vagy az akkreditált gyártó a felülvizsgálat iránti kérelemben azt kifejezetten kéri és megindokolja, a Kormányzótanács felfüggesztheti a felülvizsgálandó határozat alkalmazását.
   (3)   A Kormányzótanács felülvizsgálja a határozatot, és az indoklással ellátott határozatát írásban közli a gyártóval vagy az akkreditált gyártóval a kérelem kézhezvételétől számított két hónapon belül.
   (4)   Az (1)–(3) bekezdés alkalmazása nem érinti a Szerződés 263. cikke és 265. cikke szerinti jogokat.
   VI. SZAKASZ

      KÖRNYEZETVÉDELMI TELJESÍTMÉNY

   16. cikk
   Tájékoztatás az akkreditált gyártó környezetvédelmi teljesítményéről
   Az akkreditált gyártó környezetvédelmi teljesítményének megfelelőbb értékelése érdekében az EKB külön információkat vagy pontosítást kérhet az akkreditált gyártótól a 9. cikk (2) bekezdésének d) pontjában említett EKB környezetvédelmi kérdőívben megadott adatokkal kapcsolatban. Az EKB szükség esetén találkozót kérhet az akkreditált gyártótól az EKB helyiségeiben. Az EKB – az akkreditált gyártó engedélyével és a rá irányadó, összes hatályos biztonsági követelménnyel összhangban – úgy is határozhat, hogy helyszíni látogatást tesz. Az akkreditált gyártó is meghívhatja az EKB-t helyszíni látogatásra az EKB környezetvédelmi kérdőívben megadott adatok pontosítására.
   VII. SZAKASZ

      ZÁRÓ RENDELKEZÉSEK

   17. cikk
   Az EKB akkreditációs nyilvántartása
   (1)   Az EKB nyilvántartást vezet a környezetvédelmi vagy az egészségügyi és biztonsági akkreditációkról, a következő tartalommal:

               a)

               a környezetvédelmi, valamint egészségügyi és biztonsági akkreditációban részesített gyártók és a megfelelő gyártási helyszínek listája;

               b)

               minden egyes gyártási helyszín tekintetében az az eurobankjegy-előállítási tevékenység, amelyre környezetvédelmi, valamint egészségügyi és biztonsági akkreditációt adtak;

               c)

               a környezetvédelmi, valamint egészségügyi és biztonsági akkreditáció lejáratának rögzítése.

         (2)   Ha az EKB a 13. cikk szerinti határozatot hoz, rögzítenie kell a felfüggesztés időtartamát.
   (3)   Ha az EKB a 14. cikk szerinti határozatot hoz, a gyártó nevét törli a nyilvántartásból.
   (4)   Az EKB az NKB-k és az akkreditált gyártók számára hozzáférhetővé teszi a nyilvántartásban szereplő valamennyi akkreditált gyártó listáját és annak minden frissítését.
   18. cikk
   Éves jelentés
   (1)   Az EKB az akkreditált gyártók által megadott információk alapján éves jelentést állít össze az eurobankjegy-előállítási tevékenység környezeti hatásáról, valamint annak egészségre és biztonságra gyakorolt hatásáról.
   (2)   Az EKB a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendeletnek (2) megfelelően tájékoztatja a nyilvánosságot az eurobankjegy-előállítási tevékenység általános környezeti, egészségügyi és biztonsági hatásairól.
   19. cikk
   Átmeneti rendelkezés
   Az eurobankjegyek 2016-tól történő előállításától kezdődően az EKB nem validál olyan kinyomtatott eurobankjegyet, amelynek vegyianyag-tartalma meghaladja a 10. cikk (1) bekezdésében említett elfogadhatósági határértékeket.
   20. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.
   A határozat az eurobankjegyek 2013-tól történő előállítására vonatkozik.

      Kelt Frankfurt am Mainban, 2011. június 21-én.

            az EKB elnöke

         Jean-Claude TRICHET

      (1)  Elérhető a http://osha.europa.eu címen.

      (2)  HL L 264., 2006.9.25., 13. o.


title: Az Európai Parlament és a Tanács 1041/2009/EK határozata ( 2009. október 21. ) a harmadik országok audiovizuális szakembereivel folytatott együttműködés programjának (MEDIA Mundus) létrehozásáról

text:
               4.11.2009

               HU

               Az Európai Unió Hivatalos Lapja

               L 288/10

      AZ EURÓPAI PARLAMENT ÉS A TANÁCS 1041/2009/EK HATÁROZATA

   (2009. október 21.)
   a harmadik országok audiovizuális szakembereivel folytatott együttműködés programjának
   (MEDIA Mundus) létrehozásáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 150. cikke (4) bekezdésére és 157. cikke (3) bekezdésére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   tekintettel a Régiók Bizottságának véleményére (2),
   a Szerződés 251. cikkében megállapított eljárásnak megfelelően (3),
   mivel:

               (1)

               Az audiovizuális ágazat hozzájárul a lisszaboni menetrendben a tudásalapú gazdaság megteremtéséhez meghatározott célok – nevezetesen a versenyképesség, a gazdasági növekedés és a foglalkoztatottság fokozása, valamint a munkavállalói kompetenciák fejlesztése – megvalósításához. Fontos szerepet játszik az i2010 kezdeményezéssel összefüggésben is – amely az európai információs társadalmi és médiapolitikát is felölelő szakpolitikai ernyő – a lisszaboni menetrend keretében.

               (2)

               Az Európai Parlament következetesen hangsúlyozta, hogy az audiovizuális ágazat fontos hozzájárulást végez a kreatív és tudásalapú gazdaság kialakulásához Európában, és központi szerepet tölt be a kulturális sokszínűség és pluralizmus előmozdításában, miközben fontos platformja a szólásszabadságnak is.

               (3)

               A kulturális és kreatív ágazatok jelentős mértékben hozzájárulnak az európai kulturális gazdasághoz, és a kreatív iparágak 2004-ben legalább 5,8 millió embert foglalkoztattak, ami megfelel az EU-25 teljes foglalkoztatott lakossága 3,1 %-ának.

               (4)

               Az audiovizuális ágazatnak nyújtott közösségi támogatás figyelembe veszi a Szerződés 151. cikkét, amely kimondja, hogy a Közösség és a tagállamok erősítik az együttműködést a harmadik országokkal és a kultúra területén hatáskörrel rendelkező nemzetközi szervezetekkel, és hogy a Közösség figyelembe veszi a kulturális szempontokat a tevékenysége során, különösen a kultúrái sokszínűségének tiszteletben tartása és támogatása érdekében.

               (5)

               Az európai kulturális menetrendről szóló, 2007. november 16-i állásfoglalásában (4) a Tanács úgy vélte, hogy a kultúra a nemzetközi kapcsolatok létfontosságú eleme, és aláhúzta, hogy szükséges megerősíteni szerepét az EU külkapcsolataiban és fejlesztési politikájában. Az Európai Parlament az „Európai kulturális menetrend a globalizálódó világban” című 2008. április 10-i állásfoglalásában szintén aláhúzta – tekintettel a kulturális kifejezésmódok sokszínűségének védelméről és előmozdításáról szóló UNESCO-egyezményre – a kulturális dimenzió valamennyi szakpolitikába és programba – így a külső politikákba és a fejlesztésbe – való integrálásának fontosságát.

               (6)

               A Tanács és a tagállamok kormányainak a Tanács keretében ülésező képviselői 2008. november 21-én következtetéseket (5) fogadtak el a kulturális sokféleségnek és a kultúrák közötti párbeszédnek az Unió és a tagállamok külkapcsolataiban való előmozdításáról.

               (7)

               A Bizottság „Európa a világban” című, 2006. június 8-i közleményében kiemeli az EU belső és külső politikái közötti elválaszthatatlan kapcsolódást, és hangsúlyozza, hogy Európának megvan a lehetősége arra, hogy részesüljön a feltörekvő piacok és a globalizáció által teremtett új lehetőségekből, mivel nyílt társadalommal rendelkezik, amely képes befogadni embereket, eszméket és új technológiákat.

               (8)

               Az Európai Unió fontos hajtóerő volt a kulturális kifejezésmódok sokszínűségének védelméről és előmozdításáról szóló UNESCO egyezmény elfogadásához vezető folyamatban, mely egyezmény 2007. március 18-án lépett hatályba, miután azt az Európai Közösség és 13 EU-tagállam 2006. december 18-án ratifikálta. Az egyezmény célja a nemzetközi együttműködés és szolidaritás erősítése valamennyi ország kulturális kifejezésmódjainak támogatása érdekében. Az egyezmény 12. cikkének e) pontja szerint az egyezményben részes felek „ösztönözzék a koprodukciós és közös terjesztési megállapodások megkötését”.

               (9)

               Számos tagállami tevékenység célja az európai és harmadik országok audiovizuális ágazatai közötti együttműködés – például nemzetközi koprodukciós alapok és koprodukciós szerződések – előmozdítása. A közösségi támogatás kiegészíti az ilyen tevékenységeket.

               (10)

               Az Európai Unió Alapjogi Chartája 11. cikkében elismeri a véleménynyilvánítás szabadságát és a tömegtájékoztatás sokszínűségét.

               (11)

               A MEDIA Plus program értékeléséről szóló jelentés rámutatott a nemzetközi piacok fontosságára az európai audiovizuális iparág problémáinak megoldásában.

               (12)

               Az elmúlt két évtizedben jelentősen megváltozott a nemzetközi audiovizuális piac, és jelenleg új kihívásokkal néz szembe elsősorban az olyan technológiai fejlemények hatására, mint a digitális filmvetítés, a lekérhetővideo-szolgáltatás (video on demand, VOD) és a többcsatornás digitális televíziózás. Ez erőteljes pénzügyi növekedést és ígéretes befektetéseket eredményezett, következésképpen erősítette és növelte a további audiovizuális tartalmak iránti keresletet, számos lehetőséget kínálván a vállalatoknak. Ennek megfelelően jelentős és egyre növekvő az érdeklődés a különféle digitális alkalmazásokkal kapcsolatos projektek fejlesztése iránt. Szoros kapcsolat áll fenn továbbá a projektek keretében megvalósuló nemzetközi együttműködés és az Unió azon képessége között, hogy világszerte előmozdítsa az audiovizuális kérdésekre vonatkozó szabályozási modelljét, valamint az audiovizuális és elektronikus hírközlés közötti konvergenciát.

               (13)

               Tekintettel az audiovizuális politika nemzetközi dimenziójának növekvő fontosságára, az Európai Parlament 2007. december 13-án elfogadta a 2008. évi költségvetés keretében a MEDIA International nevű előkészítő intézkedést, amely az Unió harmadik országbeli audiovizuális piacokkal való kapcsolatainak fejlesztésére összpontosít, valamint lehetőséget nyújt az audiovizuális ágazatban az európai és harmadik országbeli szakemberek közötti kapcsolatok és hálózatok strukturálására és megerősítésére, az európai iparág és az érintett harmadik országok kölcsönös előnyére. Az ezt követő pályázati felhívások iránt élénk érdeklődés mutatkozott mind európai, mind harmadik országbeli szakemberek részéről. Tizennyolc projektet választottak ki támogatásra. A MEDIA International előkészítő intézkedés első éve tehát megerősítette az ágazat érdekeit és szükségleteit a nemzetközi területen, valamint a közösségi fellépés szükségességét.

               (14)

               Az Európai Parlament meghosszabbította a MEDIA International előkészítő intézkedést, és 2009-re megemelte költségvetését.

               (15)

               2008. május 19-én, egy cannes-i informális találkozón több tagállam audiovizuális ügyekért felelős minisztere üdvözölte az Európai Parlamentnek a MEDIA International előkészítő intézkedésre irányuló kezdeményezését, és arra ösztönözte a Bizottságot, hogy „folytassa e kezdeményezés fejlesztését, és vizsgálja meg, hogy kívánatos-e és lehetséges-e javaslatot előterjeszteni az audiovizuális iparág európai és harmadik országbeli szakemberei közötti együttműködés minden résztvevő javára történő előmozdítását célzó támogatási programra”.

               (16)

               Egy nyilvános konzultáció megmutatta, hogy az audiovizuális ágazat európai és harmadik országbeli szakemberei közötti megerősített együttműködés komoly támogatást élvez, elsősorban a képzés, a koprodukciók elősegítése, az audiovizuális alkotások forgalmazása és terjesztése (beleértve az új platformokat is, mint például a VOD és az internetprotokoll-alapú televíziózás [IPTV]), valamint a mozgóképműveltség terén.

               (17)

               A harmadik országok audiovizuális piacára való belépést a piaci ismereteknek az e piacokon működő szakemberek közötti terjesztése és köztük hálózatok kiépítése révén kell elősegíteni. E célból a képzés nyújtására irányuló projekteket az adott program keretében kell támogatni.

               (18)

               A forgalmazói ágazat döntően befolyásolja az audiovizuális alkotások kínálatának sokszínűségét és a fogyasztói választékot. Az európai forgalmazók kisvállalatok, amelyek a piac szerkezete és széttagoltsága miatt – nagy, vertikálisan integrált versenytársaikkal szemben – nem rendelkeznek a nemzetközi piacra való belépéshez szükséges eszközökkel. Ráadásul megjelentek új szereplők és terjesztési csatornák, amelyek egyre több audiovizuális tartalom létrejöttét ösztönzik vagy követelik meg. Helyénvaló ezért intézkedéseket hozni, amelyekkel javítható az európai alkotások harmadik országokban és a harmadik országbeli alkotások Európában történő forgalmazása, terjesztése és bemutatása.

               (19)

               Szükség van tehát az audiovizuális ágazatban közösségi program létrehozására, amely pénzügyi támogatást nyújt projektek számára az információcsere és a képzés, a versenyképesség, a forgalmazás, a terjesztés és az audiovizuális tartalom bemutatása terén.

               (20)

               A maximális kölcsönös haszon biztosítása és az adminisztráció egyszerűsítése érdekében, a program hatálya alá tartozó projekteket az Unió és a harmadik országok szakemberei közösen kell előterjeszteniük, és azokat közösen kell végrehajtaniuk, és e projekteknek elő kell mozdítaniuk a nemzetközi hálózatépítést. Az adminisztráció egyszerűsítése érdekében a projektet egy, a programban részt vevő országban letelepedett szakembernek kell koordinálnia.

               (21)

               Megfelelő intézkedéseket kell kidolgozni és végrehajtani a szabálytalanságok és csalások megelőzésére, valamint az elveszett vagy szabálytalanul átutalt vagy felhasznált pénzeszközök visszaszerzésére.

               (22)

               Célszerű meghatározni a program egész időtartamára azt a pénzügyi keretösszeget, amely a költségvetési hatóság elsődleges hivatkozási alapjául fog szolgálni a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti, 2006. május 17-i intézményközi megállapodás (6) 37. pontja értelmében.

               (23)

               Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (7) összhangban kell elfogadni.

               (24)

               A program felügyeletére és értékelésére vonatkozó szabályoknak rendelkezniük kell a részletes éves jelentésekről, valamint konkrét, mérhető, megvalósítható, releváns és időben körülhatárolt célokról és mutatókról.

               (25)

               Mivel e határozat céljait a tagállamok nem tudják kielégítően megvalósítani, tekintettel a tervezett intézkedések nemzetek feletti és nemzetközi jellegére, és ezért ezen intézkedések léptéke és hatásai miatt azok közösségi szinten jobban megvalósíthatók, a Közösség intézkedéseket hozhat a Szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a határozat nem lépi túl az e célok eléréséhez szükséges mértéket,

         A KÖVETKEZŐKÉPPEN HATÁROZOTT:
   I.   FEJEZET

      ÁLTALÁNOS RENDELKEZÉSEK

   1. cikk
   A program létrehozása és céljai
   (1)   Ez a határozat létrehozza a MEDIA Mundus programot (a továbbiakban: a program) az audiovizuális ágazatban megvalósítandó nemzetközi együttműködési projektek finanszírozására, a 2011. január 1-jetől2013. december 31-ig terjedő időszakra vonatkozóan.
   (2)   A program célja az európai audiovizuális ipar versenyképességének növelése, annak lehetővé tétele, hogy Európa hatékonyabban tudja érvényesíteni kulturális és politikai szerepét a világban, továbbá a fogyasztói választék és a kulturális sokféleség növelése. A program törekedni fog a harmadik országbeli piacokhoz való hozzáférés javítására, valamint a bizalom és hosszú távú munkakapcsolatok megteremtésére.
   2. cikk
   A program hatálya
   A program címzettjei európai és harmadik országbeli szakemberek.
   3. cikk
   Fogalommeghatározások
   E határozat alkalmazásában:
   1.   „európai szakember”: olyan szakember, aki:

               i.

               valamely EU tagállam; vagy

               ii.

               valamely EFTA állam, amely tagja az EGT-nek, összhangban az EGT-megállapodás VI. részének rendelkezéseivel; vagy

               iii.

               valamely – az 1718/2006/EK határozat (8) 8. cikkének (1) és (2) bekezdésében említett, és a ii. alpontban még nem említett – ország, amennyiben ez az ország:

                           —

                           kinyilvánítja szándékát, hogy a program tagja kíván lenni, és

                           —

                           hozzájárulást fizet, amelyet a MEDIA 2007 programhoz való hozzájárulásával azonos alapon kell kiszámítani;

         vagy
   2.   „harmadik országbeli szakember”: olyan szakember, aki nem európai szakember;
   3.   „harmadik ország”: az 1. pont a) pontjának i. alpontjában nem említett ország vagy nem olyan ország, amely megfelel az 1. pont a) pontjának ii. vagy iii. alpontjában foglalt követelményeknek;
   4.   „audiovizuális alkotás”: hangos vagy néma mozgóképek sorozata. Audiovizuális alkotás például a játékfilm, a dokumentumfilm és az animációs film;
   5.   „európai alkotások”: az 1. pont a) pontjának i., ii. vagy iii. alpontjában említett országokból származó audiovizuális alkotások.
   4. cikk
   A programban való részvétel feltételei
   (1)   Ahhoz, hogy a program keretében támogatásra legyenek jogosultak, a projektet európai és harmadik országbeli szakembereknek közösen kell előterjeszteniük, és közösen kell végrehajtaniuk.
   (2)   Az egyes projekteknek elő kell segíteniük a nemzetközi hálózatépítést. Ennek érdekében minden projektnek legalább három partner részvételével kell megvalósulnia. Csak két partnerrel rendelkező projektek is elfogadhatók azonban, ha a kapcsolatkialakítás szükséges mértéke biztosított.
   (3)   Az egyes projektek koordinálását európai szakembernek kell végeznie, és abban legalább egy harmadik országbeli partnert is be kell vonni. A koordinátor feladata az előterjesztés benyújtása, a projekt irányítása, valamint pénzügyi adminisztrációja és végrehajtása.
   II.   FEJEZET

      A PROGRAM KONKRÉT CÉLJAI

   5. cikk
   1. konkrét cél: információcsere, képzés és piackutatás
   Az információcsere és a képzés terén a program működési célja az európai és a harmadik országbeli szakemberek készségeinek fejlesztése, elsősorban az alábbiak révén:

               a)

               annak elősegítése, hogy a szakemberek tisztában legyenek különösen a saját audiovizuális piacuk működési feltételeivel, jogi szabályozási keretével (beleértve a szellemi tulajdonjogok területét is), pénzügyi rendszereivel és együttműködési lehetőségeivel;

               b)

               a szakemberek közötti audiovizuális együttműködés biztosítása és megkönnyítése az audiovizuális piacokkal kapcsolatos tudásszintjük javítása révén;

               c)

               a hálózatépítés és hosszú távú munkakapcsolatok kialakításának elősegítése, különösen ösztöndíjak révén; vagy

               d)

               a szakmai alap- és továbbképzés támogatása.

         6. cikk
   2. konkrét cél: versenyképesség és forgalmazás
   Az európai audiovizuális ipar versenyképességének, az európai alkotások Európán kívüli és a harmadik országbeli audiovizuális alkotások Európán belüli forgalmazásának javítása tekintetében a program működési céljai a következők:

               a)

               az európai alkotások számára harmadik országbeli partnerek felkutatásának elősegítése. A program támogatja a koprodukciós piacok és partnerkereső rendezvények (pitching) szervezését a lehetséges partnerek (pl. forgatókönyvírók, rendezők, színészek, producerek és forgalmazók) egymásra találásának céljából;

               b)

               az európai alkotások harmadik országbeli piacokon és a harmadik országbeli audiovizuális alkotások Európában történő nemzetközi értékesítésének és promóciójának ösztönzése. A program ösztönzi a jogtulajdonosok/értékesítési ügynökök/forgalmazók csoportjai közötti megállapodások megkötését a forgalmazás (pl. filmszínházakban, televízióban, IPTV-n, webtévén és VOD-platformokon) és a promóció biztosítására.

         7. cikk
   3. konkrét cél: terjesztés
   Az európai alkotások harmadik országokban és a harmadik országbeli alkotások Európában történő terjesztésének és láthatóságának előmozdítása, továbbá a közönség kulturálisan sokszínű audiovizuális tartalom iránti igényének, különösen a fiatalok körében történő növelése érdekében a program működési céljai az alábbiak:

               a)

               az európai és a harmadik országbeli filmszínház-üzemeltetők ösztönzése az audiovizuális alkotások exkluzív első forgalomba hozatalára vonatkozó műsorra tűzési és bemutatási feltételek (a vetítések időtartama, helyszíne és száma) kölcsönös javítására. A program támogatja az Európában és a harmadik országokban vetítőtermeket üzemeltető olyan mozihálózatok által benyújtott projekteket, amelyek a partnerük vagy partnereik területén jelentős számú audiovizuális alkotást tűznek műsorra;

               b)

               az audiovizuális tartalmak kínálatának bővítése, valamint a harmadik országokból származó audiovizuális alkotások európai forgalmazási csatornákon (pl. televízió, IPTV, webtévé, VOD-platformok) és az európai alkotások nemzetközi forgalmazási csatornákon történő terjesztésére és forgalmazására vonatkozó feltételek javítása. A program támogatja a műsorszolgáltatók (vagy VOD-platformok) és jogtulajdonosok közötti olyan partnerségeket, amelyek célja audiovizuális alkotások csomagjainak televíziós terjesztése vagy az alkotások katalógusának VOD-platformokon történő forgalmazása;

               c)

               az audiovizuális alkotások sokszínűségének nemzetközi szintű előmozdítását és a közönség kulturálisan sokszínű audiovizuális tartalom iránti igényének fokozását szolgáló rendezvények, valamint a mozgóképműveltséget előmozdító kezdeményezések szervezésének megkönnyítése, elsősorban a fiatal közönség számára.

         III.   FEJEZET

      A PROGRAM VÉGREHAJTÁSÁRA VONATKOZÓ PÉNZÜGYI RENDELKEZÉSEK ÉS SZABÁLYOK

   8. cikk
   Pénzügyi rendelkezések
   (1)   Az e határozat értelmében finanszírozott intézkedéseket az 1605/2002/EK, Euratom rendeletnek (9) megfelelően kell végrehajtani.
   (2)   A 2342/2002/EK, Euratom rendelet (10) 176. cikke (2) és (4) bekezdésének megfelelően a Bizottság a kedvezményezettek és az intézkedés jellege függvényében eldöntheti, hogy mentesülhetnek-e az intézkedés vagy munkaprogram sikeres végrehajtásához szükséges szakmai készségek és képesítések ellenőrzése alól.
   (3)   Az intézkedés jellege szerint a finanszírozás történhet támogatás (visszatéríthető a programmal kapcsolatos hozzájárulás tekintetében, kivéve a szinkronizálásra/feliratozásra nyújtott támogatást) vagy ösztöndíj formájában. A Bizottság díjakat is odaítélhet a program tevékenységei és projektjei számára. A tevékenység jellegétől függően engedélyezhető az átalányfinanszírozás vagy a termékegységre vetített költségskála alkalmazása, összhangban a 2342/2002/EK, Euratom rendelet 181. cikkével.
   (4)   A program keretében odaítélt támogatás nem haladhatja meg a finanszírozandó projekt végső költségeinek 50 %-át. A pénzügyi támogatás azonban elérheti a 80 %-ot is olyan esetekben, ahol az éves munkaprogram és a pályázati felhívás kifejezetten rendelkezik erről.
   (5)   Az 1605/2002/EK, Euratom rendelet 113. cikke (1) bekezdésének megfelelően, és figyelemmel a 2342/2002/EK, Euratom rendelet 172. cikkének (1) bekezdésére is, a kedvezményezettek hozzájárulása teljesen vagy részben természetben is nyújtható, ha a hozzájárulás értéke a ténylegesen felmerült és számviteli bizonylatokkal kellően alátámasztott költségek vagy a szóban forgó piacon általánosan elfogadott költségek alapján megállapítható. E hozzájárulások kiterjedhetnek a képzésre vagy promóciós célokra rendelkezésre bocsátott helyiségekre is.
   (6)   Az 1605/2002/EK, Euratom rendelet 112. cikke (1) bekezdésének megfelelően a Bizottság határozhat úgy – ha az éves munkaprogram és a pályázati felhívás erről rendelkezik –, hogy a projekt végrehajtásához közvetlenül kapcsoló költségek jogosultak támogatásra, még akkor is, ha azok részben a kiválasztási eljárás előtt merültek fel a kedvezményezettnél.
   9. cikk
   A program végrehajtása
   (1)   A Bizottság felel a program végrehajtásáért a mellékletben megállapított rendelkezésekkel összhangban. A Bizottság lépéseket tesz annak biztosítására, hogy az 5–7. cikkben meghatározott konkrét célok keretében támogatott tevékenységek kiegészítsék egymást.
   (2)   A program végrehajtásához szükséges alábbi intézkedéseket a 10. cikk (2) bekezdésében említett irányítóbizottsági eljárásnak megfelelően kell elfogadni:

               a)

               éves munkaterv, a prioritások megjelölésével;

               b)

               a program forrásainak éves belső bontása, beleértve az egyes területekre vonatkozó intézkedések közötti bontást is;

               c)

               a program végrehajtására vonatkozó általános irányvonalak;

               d)

               a pályázati felhívások tartalma, a projektek kiválasztására vonatkozó kritériumok és eljárások meghatározása;

               e)

               az alábbi összegeket meghaladó közösségi pénzeszközök kiutalására vonatkozó ajánlatok kiválasztása:

                           —

                           kedvezményezettenként és évenként 200 000 EUR, az 1. konkrét cél esetében,

                           —

                           kedvezményezettenként és évenként 300 000 EUR, a 2. konkrét cél esetében,

                           —

                           kedvezményezettenként és évenként 300 000 EUR, a 3. konkrét cél esetében.

         (3)   A Bizottság a (2) bekezdés e) pontjában felsoroltaktól eltérő kiválasztási határozatokat fogad el. A Bizottság az e bekezdésnek megfelelően hozott kiválasztási határozatokat is beleértve, minden releváns információt közöl az Európai Parlamenttel és a 10. cikkben említett bizottsággal, e határozatok elfogadásától számított két munkanapon belül.
   10. cikk
   Bizottsági eljárás
   (1)   A Bizottság munkáját az 1718/2006/EK határozat 11. cikke alapján létrehozott, a tagállamok képviselőiből álló bizottság segíti, amelynek elnöke a Bizottság képviselője.
   (2)   Az e bekezdésre történő hivatkozás esetén az 1999/468/EK határozat 4. és 7. cikkét kell alkalmazni, figyelemmel 8. cikkének rendelkezéseire is.
   (3)   Az 1999/468/EK határozat 4. cikkének (3) bekezdésében megállapított határidő két hónap.
   11. cikk
   A program hozzájárulása egyéb közösségi politikákhoz és elvekhez
   A program hozzájárul a Közösség horizontális politikáinak és elveinek megerősítéséhez, az alábbiak révén:

               a)

               hozzájárul az Unióról mint a béke, a jólét és a biztonság térségéről szóló vitához és tájékoztatáshoz;

               b)

               előmozdítja a véleménynyilvánítás szabadságának alapelvét;

               c)

               ösztönzi a kulturális sokszínűség, a közös értékek, a kultúrák közötti párbeszéd és a többnyelvűség fontosságával kapcsolatos tudatosságot a világban;

               d)

               gyarapítja az európai gazdaság tudásalapját, és hozzájárul az Unió globális versenyképességének megerősítéséhez; és

               e)

               segíti a nemen, faji vagy etnikai származáson, valláson vagy meggyőződésen, fogyatékosságon, koron vagy szexuális irányultságon alapuló hátrányos megkülönböztetés valamennyi formája elleni küzdelmet.

         12. cikk
   Összeegyeztethetőség és kiegészítő jelleg
   A Bizottság különös figyelmet fordít a program és az egyéb releváns közösségi politikák, eszközök és intézkedések közötti összhangra és komplementaritásra, különösen a MEDIA 2007 program és az audiovizuális és kulturális ágazatokban harmadik országokkal folytatott külső együttműködési programok koordinálására és végrehajtására.
   13. cikk
   Felügyelet és értékelés
   (1)   A Bizottság rendszeresen figyelemmel követi a projekteket. A program végrehajtása során figyelembe kell venni a felügyeleti folyamat eredményeit.
   (2)   A Bizottság biztosítja, hogy sor kerüljön a program külső és független értékelésére.
   (3)   A Bizottság az Európai Parlament, a Tanács, az Európai Gazdasági és Szociális Bizottság, valamint a Régiók Bizottsága elé terjeszti a következőket:

               a)

               a program esetleges folytatásáról szóló közlemény, 2012. január 31-ig;

               b)

               utólagos értékelő jelentés, 2015. december 31-ig.

         14. cikk
   Pénzügyi keretösszeg
   (1)   A program végrehajtására az 1. cikk (1) bekezdésében meghatározott időszakra rendelkezésre álló keretösszeg 15 000 000 EUR.
   (2)   Az éves előirányzatokat a költségvetési hatóság engedélyezi a pénzügyi keret határain belül.
   IV.   FEJEZET

      HATÁLYBALÉPÉS

   15. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   Ezt a határozatot 2011. január 1-jétől kell alkalmazni.

      Kelt Strasbourgban, 2009. október 21-én.

            az Európai Parlament részéről

            az elnök

         J. BUZEK

            a Tanács részéről

            az elnök

         C. MALMSTRÖM

      (1)  2009. március 25-i vélemény (HL C 228., 2009.9.22., 100. o.).

      (2)  2009. április 21-i vélemény (HL C 200., 2009.8.25., 51. o.).

      (3)  Az Európai Parlament 2009. május 7-i véleménye (a Hivatalos Lapban még nem tették közzé) és a Tanács 2009. szeptember 14-i határozata

      (4)  HL C 287., 2007.11.29., 1. o.

      (5)  HL C 320., 2008.12.16., 10. o.

      (6)  HL C 139., 2006.6.14., 1. o.

      (7)  HL L 184., 1999.7.17., 23. o.

      (8)  Az európai audiovizuális ágazatot támogató program végrehajtásáról (MEDIA 2007) szóló, 2006. november 15-i 1718/2006/EK európai parlamenti és tanácsi határozat (HL L 327., 2006.11.24., 12. o.).

      (9)  Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (HL L 248., 2002.9.16., 1. o.).

      (10)  Az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (HL L 357., 2002.12.31., 1. o.).

      MELLÉKLET

         VÉGREHAJTANDÓ INTÉZKEDÉSEK

      1.   Konkrét cél: információcsere, képzés és piackutatás

         Működési cél:

      Az európai és a harmadik országbeli szakemberek készségeinek fejlesztése, valamint a tájékozottsági és tudásszintjük növelése.
      Végrehajtandó intézkedések:

                  —

                  Támogatni az európai és harmadik országbeli gyakornokok és oktatók részvételével zajló képzési modulok kidolgozását és végrehajtását, összpontosítva az audiovizuális alkotások gyártásának, koprodukciójának, forgalmazásának, bemutatásának és terjesztésének feltételeire a releváns nemzetközi piacokon.

                  —

                  Támogatni az európai és harmadik országbeli gyakornokok és oktatók részvételével zajló képzési modulok kidolgozását és végrehajtását, összpontosítva az audiovizuális alkotások gyártásával, utómunkálataival, forgalmazásával (beleértve az új forgalmazási csatornákat is, mint pl. a lekérhetővideo-szolgáltatást [VOD], az internetprotokoll-alapú televíziózást [IPTV] és a webtévét is), marketingjével és archiválásával kapcsolatos új technológiák bevonására.

                  —

                  Ösztönözni az intézmények közötti cseréket és/vagy a meglévő továbbképzési tevékenységeket.

                  —

                  Hozzájárulni oktatók képzéséhez.

            2.   Konkrét cél: versenyképesség és forgalmazás

      (1)   Működési cél:

      Koprodukciós partnerek felkutatásának elősegítése.
      Végrehajtandó intézkedések:

                  —

                  Támogatni fórumok szervezését a nemzetközi koprodukciók fejlesztése, finanszírozása, az azokban megvalósuló együttműködés, és a koprodukciók előértékesítése céljából, különös tekintettel a koprodukciós piacokra és partnerkereső rendezvényekre (pitching), amelyek célja a lehetséges partnerek (pl. forgatókönyvírók, rendezők, színészek, producerek és forgalmazók) összehozása.

            (2)   Működési cél:

      Az audiovizuális alkotások nemzetközi értékesítésének és promóciójának ösztönzése.
      Végrehajtandó intézkedések:

                  —

                  Ösztönözni az európai és harmadik országbeli jogtulajdonosok/értékesítési ügynökök/forgalmazók csoportjai közötti megállapodások megkötését egymás audiovizuális alkotásai forgalmazásának (pl. filmszínházakban, televízióban, IPTV-n, webtévén vagy VOD-platformokon) biztosítására a partnerük vagy partnereik területén.

                  —

                  Tájékoztatni a közvéleményt megerősített promóciós kampányok révén az európai országokból származó filmek bemutatásáról világszerte, továbbá a harmadik országbeli filmek bemutatásáról Európában.

                  —

                  Támogatni a szinkronizálást és feliratozást az európai és a harmadik országbeli audiovizuális alkotások minden rendelkezésre álló csatornán keresztül történő forgalmazása és terjesztése céljából, a producerek, forgalmazók és műsorszolgáltatók javára.

                  —

                  Ösztönözni az európai és a harmadik országbeli jogtulajdonosok/értékesítési ügynökök/forgalmazók közötti művészeti és ágazati együttműködési hálózatok létrejöttét és megszilárdítását.

            3.   Konkrét cél: terjesztés

      (1)   Működési cél

      Az európai és a harmadik országbeli vetítőterem-üzemeltetők ösztönzése az audiovizuális alkotások exkluzív első forgalomba hozatalára vonatkozó műsorra tűzési és bemutatási feltételek kölcsönös javítására.
      Végrehajtandó intézkedések:

                  —

                  Támogatni európai és harmadik országbeli filmszínház-tulajdonosok által benyújtott olyan projekteket, amelyek európai és harmadik országbeli filmek egy jelentős részének kereskedelmi mozikban, meghatározott minimális időszakban, exkluzív forgalomba hozatal keretében történő műsorra tűzésére irányulnak. Az odaítélendő támogatás különösen attól függ, hogy a filmszínházak a referencia-időszakban harmadik országbeli filmeket (vagy a harmadik országbeli filmszínház-tulajdonosok esetén európai filmet) milyen hosszú ideig, hol és hányszor vetítenek.

                  —

                  Támogatni az európai és harmadik országbeli filmszínház-tulajdonosok hálózatainak létrehozását és megszilárdítását, amelyek közös intézkedéseket dolgoznak ki az ilyen típusú műsorképzésre.

            (2)   Működési cél

      Az audiovizuális tartalmak kínálatának bővítése, valamint a harmadik országbeli audiovizuális alkotások európai forgalmazási csatornákon és az európai alkotások harmadik országbeli forgalmazási csatornákon történő terjesztésére és forgalmazására vonatkozó feltételek javítása.
      Végrehajtandó intézkedések:

                  —

                  Támogatni olyan, európai és harmadik országbeli műsorszolgáltatók (vagy VOD-platformok stb.) és jogtulajdonosok közötti partnerségeket, amelyek célja európai és harmadik országbeli alkotások csomagjainak televíziós terjesztése vagy európai és harmadik országbeli alkotások katalógusának forgalmazása VOD-platformokon.

                  —

                  Kölcsönös bizalmat és hosszú távú munkakapcsolatokat kialakítani európai és harmadik országbeli műsorszolgáltatók, VOD-platformok és jogtulajdonosok között.

            (3)   Működési cél

      Rendezvények és a mozgóképműveltséggel kapcsolatos kezdeményezések szervezésének elősegítése.
      Végrehajtandó intézkedések:

                  —

                  Támogatni az európai és harmadik országbeli mozgóképműveltséggel kapcsolatos kezdeményezések – különösen a fiatal közönséget megcélzók – közötti hálózatépítést, az audiovizuális alkotások sokszínűségének nemzetközi szintű előmozdítása céljából.

                  —

                  Támogatni az európai és harmadik országbeli műsorszolgáltatók közötti, a fiatal közönségnek szánt audiovizuális alkotások sugárzását célzó partnerségeket.


title: 2010/241/: A Tanács határozata ( 2010. április 26. ) a Régiók Bizottsága egy holland póttagjának kinevezéséről

text:
               29.4.2010

               HU

               Az Európai Unió Hivatalos Lapja

               L 107/19

         A TANÁCS HATÁROZATA
   (2010. április 26.)
   a Régiók Bizottsága egy holland póttagjának kinevezéséről
   (2010/241/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a holland kormány javaslatára,
   mivel:

               (1)

               A Tanács 2009. december 22-én és 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU és 2010/29/EU határozatot (1).

               (2)

               Harry DIJKSMA hivatali idejének lejártát követően a Régiók Bizottsága egy póttagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2015. január 25-ig a Régiók Bizottsága póttagjává nevezi ki:
   M.F.A. (René) van DIESSEN-t, Gedeputeerde (a királynő helyettes megbízottja), Flevoland tartomány.
   2. cikk
   Ez a határozat az elfogadásának napján lép hatályba.

      Kelt Luxembourgban, 2010. április 26-án.

            a Tanács részéről

            az elnök

         M. Á. MORATINOS

      (1)  HL L 348., 2009.12.29., 22. o. és HL L 12., 2010.1.19., 11. o.


title: A Tanács 2014/455/KKBP határozata ( 2014. július 11. ) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról

text:
               12.7.2014

               HU

               Az Európai Unió Hivatalos Lapja

               L 205/22

         A TANÁCS 2014/455/KKBP HATÁROZATA
   (2014. július 11.)
   az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 2014/145/KKBP tanácsi határozatra (1) és különösen annak 3. cikke (1) bekezdésére,
   mivel:

               (1)

               A Tanács 2014. március 17-én elfogadta a 2014/145/KKBP határozatot.

               (2)

               Az ukrajnai helyzet súlyosságára tekintettel a Tanács úgy véli, hogy további személyeket kell felvenni a korlátozó intézkedések hatálya alá tartozó személyeknek, szervezeteknek és szerveknek a 2014/145/KKBP határozat mellékletében foglalt jegyzékére.

               (3)

               A 2014/145/KKBP határozat mellékletét ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   Az e határozat mellékletében felsorolt személyeket fel kell venni a 2014/145/KKBP határozat mellékletében szereplő jegyzékbe.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2014. július 11-én.

            a Tanács részéről

            az elnök

         S. GOZI

      (1)  HL L 78., 2014.3.17., 16. o.

      MELLÉKLET
      AZ 1. CIKKBEN EMLÍTETT SZEMÉLYEK JEGYZÉKE

                  Név

                  Azonosító adatok

                  Indokolás

                  A jegyzékbe vétel időpontja

                  1.

                  Aleksandr Yurevich BORODAI (Александр Юрьевич Бородай)

                  Születési idő:1972.7.25., Moszkva

                  Az ún. „Donyecki Népköztársaság miniszterelnöke”.
                  Felelős az ún. „Donyecki Népköztársaság” szeparatista „kormányának” tevékenységeiért, (például július 8-án úgy nyilatkozott, hogy „hadseregünk különleges műveletet végez az ukrán” fasiszták „ellen”), a „Novorossziai Unióról” szóló egyetértési megállapodás aláírója.

                  2014.7.12.

                  2.

                  Alexander KHODAKOVSKY (Александр Сергеевич Ходаковский)

                  Az ún. „Donyecki Népköztársaság biztonsági minisztere”.
                  Felelős az ún. „Donyecki Népköztársaság kormányának” szeparatista biztonsági tevékenységeiért.

                  2014.7.12.

                  3.

                  Alexandr Aleksandrovich KALYUSSKY, (Александр Александрович Калюсский)

                  Az ún. „Donyecki Népköztársaság szociális ügyekért felelős de facto miniszterelnök-helyettese”.
                  Felelős az ún. „Donyecki Népköztársaság” szeparatista „kormányának” tevékenységeiért.

                  2014.7.12.

                  4.

                  Alexander KHRYAKOV

                  Az ún. „Donyecki Népköztársaság tájékoztatási és tömegkommunikációs minisztere”.
                  Felelős az ún. „Donyecki Népköztársaság” szeparatistabarát propagandatevékenységeiért.

                  2014.7.12.

                  5.

                  Marat BASHIROV

                  Az ún. „Luhanszki Népköztársaság Minisztertanácsának miniszterelnöke”, beiktatva július 8-án.
                  Felelős az ún. „Luhanszki Népköztársaság” szeparatista „kormányának” tevékenységeiért.

                  2014.7.12.

                  6.

                  Vasyl NIKITIN

                  Az ún. „Luhanszki Népköztársaság Minisztertanácsának miniszterelnök-helyettese” (korábban: a „Luhanszki Népköztársaság miniszterelnöke” és a „Délkeleti Hadsereg” volt szóvivője).
                  Felelős az ún. „Luhanszki Népköztársaság” szeparatista „kormányának” tevékenységeiért.
                  Felelős a Délkeleti Hadsereg azon nyilatkozatáért, amely szerint a régió „új” státusza miatt a „Luhanszki Népköztársaságban” nem lehet megtartani az ukrán elnökválasztásokat.

                  2014.7.12.

                  7.

                  Aleksey KARYAKIN (Алексей Карякин)

                  Születési idő: 1979

                  Az ún. „Luhanszki Népköztársaság Legfelsőbb Tanácsának elnöke”.
                  Felelős a „Legfelsőbb Tanács” szeparatista „kormányzati” tevékenységeiért; felelős azért, mert felkérte az Oroszországi Föderációt a „Luhanszki Népköztársaság” függetlenségének elismerésére.
                  A „Novorossziai Unióról” szóló egyetértési megállapodás aláírója.

                  2014.7.12.

                  8.

                  Yurij IVAKIN (Юрий Ивакин)

                  Az ún. „Luhanszki Népköztársaság belügyminisztere”.
                  Felelős az ún. „Luhanszki Népköztársaság” szeparatista „kormányának” tevékenységeiért.

                  2014.7.12.

                  9.

                  Igor PLOTNITSKY

                  Az ún. „Luhanszki Népköztársaság védelmi minisztere”.
                  Felelős az ún. „Luhanszki Népköztársaság” szeparatista „kormányának” tevékenységeiért.

                  2014.7.12.

                  10.

                  Nikolay KOZITSYN

                  Születési idő: 1956.6.20., Donyecki régió

                  A kozák haderők parancsnoka.
                  Felelős a szeparatisták által az ukrán kormányerők ellen Kelet-Ukrajnában vívott harcok irányításáért.

                  2014.7.12.

                  11.

                  Oleksiy MOZGOVY (Олексій Мозговий)

                  A kelet-ukrajnai fegyveres csoportok egyik vezetője.
                  Felelős a szeparatistáknak az ukrán kormányerők elleni harcra való kiképzéséért.

                  2014.7.12.


title: A Tanács (EU) 2017/609 határozata (2017. március 27.) az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő megkötéséről

text:
               31.3.2017

               HU

               Az Európai Unió Hivatalos Lapja

               L 86/1

         A TANÁCS (EU) 2017/609 HATÁROZATA
   (2017. március 27.)
   az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben annak 218. cikke (6) bekezdésének a) pontjával,
   tekintettel a Horvát Köztársaság csatlakozási okmányára és különösen annak 6. cikke (2) bekezdésére,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodást (2) (a továbbiakban: megállapodás) 2002. június 17-én írták alá Luxembourgban és az 2006. április 1-jén lépett hatályba.

               (2)

               A Horvát Köztársaság 2013. július 1-jén az Európai Unió tagjává vált.

               (3)

               A Horvát Köztársaság csatlakozási okmánya 6. cikkének (2) bekezdése értelmében a Horvát Köztársaságnak a megállapodáshoz való csatlakozásáról a megállapodáshoz csatolt, az Unió nevében eljáró és a tagállamok nevében egyhangúlag eljáró Tanács és a Libanoni Köztársaság által elfogadott jegyzőkönyv útján kell megállapodni.

               (4)

               A Tanács 2012. szeptember 14-én felhatalmazta a Bizottságot, hogy kezdjen tárgyalásokat a Libanoni Köztársasággal. A tárgyalások sikeresen lezárultak. Az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvet az (EU) 2016/859 tanácsi határozattal (3) összhangban az Unió és tagállamai nevében 2016. április 28-án Brüsszelben írták alá.

               (5)

               A jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   Az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvet a Tanács az Unió és tagállamai nevében jóváhagyja (4).
   2. cikk
   A Tanács elnöke az Unió nevében megteszi a jegyzőkönyv 7. cikkében meghatározott értesítést annak kifejezésére, hogy az Unió a jegyzőkönyvet magára nézve jogilag kötelező erejűnek ismeri el (5).
   3. cikk
   Ez a határozat az elfogadásának napján lép hatályba.

      Kelt Brüsszelben, 2017. március 27-én.

            a Tanács részéről

            az elnök

         C. ABELA

      (1)  2017. március 2-i egyetértés (a Hivatalos Lapban még nem jelent meg).

      (2)  HL L 143., 2006.5.30., 2. o.

      (3)  HL L 144., 2016.6.1., 1. o.

      (4)  A jegyzőkönyv szövegét az aláírásról szóló határozattal együtt a HL 2016.6.1-jei L 144. számában hirdették ki.

      (5)  A jegyzőkönyv hatálybalépésének napját a Tanács Főtitkársága az Európai Unió Hivatalos Lapjában teszi közzé.


title: 2014/468/EU: A Bizottság elnökével közös megegyezés alapján hozott tanácsi határozat ( 2014. július 17. ) az Európai Bizottság egy tagjának kinevezéséről

text:
               18.7.2014

               HU

               Az Európai Unió Hivatalos Lapja

               L 212/15

         A Bizottság elnökével közös megegyezés alapján hozott
   TANÁCSI HATÁROZAT
   (2014. július 17.)
   az Európai Bizottság egy tagjának kinevezéséről

      (2014/468/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 246. cikke második bekezdésére,
   tekintettel az Európai Parlament véleményére (1),
   mivel:

               (1)

               2010. február 9-én az Európai Tanács elfogadta az Európai Bizottságnak a 2014. október 31-ig terjedő időszakra történő kinevezéséről szóló 2010/80/EU határozatot (2).

               (2)

               2014. június 18-án kelt levelében José Manuel DURÃO BARROSO, a Bizottság elnöke tájékoztatta a Tanácsot arról, hogy Olli REHN 2014. június 30-i hatállyal lemondott a Bizottság tagjaként betöltött posztjáról.

               (3)

               Összhangban az Európai Unió működéséről szóló szerződés 246. cikkének második bekezdésével, a lemondó tag helyébe hivatali idejének fennmaradó részére a Tanács a távozó taggal azonos állampolgárságú új bizottsági tagot nevez ki.

               (4)

               Ezért új bizottsági tagot kell kinevezni,

         ELFOGADTA EZT A HATÁROZATOT:
   1. cikk
   A Tanács José Manuel DURÃO BARROSO-val, a Bizottság elnökével közös megegyezéssel Jyrki KATAINEN-t nevezi ki a Bizottság tagjává a 2014. október 31-ig tartó hivatali idő hátralevő részére.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. július 17-én.

            a Tanács részéről

            az elnök

         S. GOZI

      (1)  A 2014. július 16-i vélemény (a Hivatalos Lapban még nem tették közzé).

      (2)  HL L 38., 2010.2.11., 7. o.


title: Az Európai Parlament határozata a Bruno Gollnisch kiváltságainak és mentelmi jogának fenntartására irányuló kérelemről (2005/2072(IMM))

text:
2006.11.23.        HU                                  Az Európai Unió Hivatalos Lapja                                             C 286 E/225
                                                                                2005. december 13., kedd
            P6_TA(2005)0509
            Gollnisch úr mentelmi joga
            Az Európai Parlament határozata a Bruno Gollnisch kiváltságainak és mentelmi jogának fenntartá-
                                               sára irányuló kérelemről (2005/2072(IMM))
            Az Európai Parlament,
            –    tekintettel a Luca Romagnoli 2005. április 7-i levelében előterjesztett, a 2005. április 14-i plenáris
                 ülésen bejelentett, Bruno Gollnisch mentelmi jogának fenntartására irányuló kérelemre,
            –    miután eljárási szabályzata 7. cikke (3) bekezdésének megfelelően meghallgatta Bruno Gollnischt,
            –    tekintettel az Európai Közösségek kiváltságairól és mentességeiről szóló, 1965 április 8-i jegyzőkönyv 9.
                 és 10. cikkére, valamint az Európai Parlament képviselőinek közvetlen és általános választójog alapján
                 történő választásáról szóló, 1976. szeptember 20-i okmány 6. cikkének (2) bekezdésére,
            –    tekintettel az Európai Közösségek Bíróságának 1964. május 12-i és 1986. július 10-i ítéletére (1),
            –    tekintettel a francia alkotmány 26. cikkére,
            –    tekintettel eljárási szabályzata 6. cikkének (3) bekezdésére és 7. cikkére,
            –    tekintettel a Jogi Bizottság jelentésére (A6-0376/2005),
            1.    úgy határoz, hogy nem tartja fenn Bruno Gollnisch kiváltságait és mentelmi jogát.
            (1) 101/63. sz. Wagner kontra Fohrmann és Krier ügy (EBHT 1964., 383. o.), illetve 149/85. sz. Wybot kontra Faure és
                társai ügy (EBHT 1986., 2391. o.).
            P6_TA(2005)0510
            Városrendezési tevékenységeket szabályozó jogszabály alkalmazása (LRAU)
            Az Európai Parlament állásfoglalása a LRAU-ként ismertté vált valenciai városrendezési törvénnyel
            való állítólagos visszaélésről, és annak európai állampolgárokra gyakorolt hatásáról (609/2003,
                    732/2003, 985/2002, 1112/2002, 107/2004 számú és további petíciók) (2004/2208(INI))
            Az Európai Parlament,
            –    tekintettel az EU-Szerződés 6. cikkére, amely átülteti az emberi jogok és alapvető szabadságok védelmé-
                 ről szóló európai egyezmény rendelkezéseit, valamint az EU-Szerződés 7. cikkére, amely rendelkezik a
                 6. cikkben említett elvek komoly és tartós megsértésének megállapításáról szóló eljárásról,
            –    tekintettel a közbeszerzésről szóló, 92/50/EGK (1) és a 93/37/EGK (2) irányelvekre, a környezeti hatások
                 vizsgálatáról szóló, 85/337/EGK (3), a 97/11/EK (4) és 2001/42/EK (5) irányelvekre, valamint a vízpoliti-
                 káról szóló, 2000/60/EK (6) irányelvre,
            (1) A szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 1992.
                június 18-i 92/50/EGK tanácsi irányelv (HL L 209., 1992.7.24., 1. o.).
            (2) Az építési beruházásra irányuló közbeszerzési szerződések odaítélési eljárásainak összehangolásáról szóló, 1993.
                június 14-i t 93/37/EGK tanácsi irányelv (HL L 199., 1993.8.9., 54. o.).
            (3) Az egyes köz- és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK
                tanácsi irányelv (HL L 175., 1985.7.5., 40. o.).
            (4) Az egyes köz- és magánprojektek környezetre gyakorolt hatásainak vizsgálatáról szóló, 85/337/EGK irányelvet módo-
                sító 1997. március 3-i 97/11/EK tanácsi irányelv (HL L 73., 1997.3.14., 5. o.).
            (5) Bizonyos tervek és programok környezetre gyakorolt hatásainak vizsgálatáról szóló, 2001. június 27-i 2001/42/EK
                európai parlamenti és tanácsi irányelv (HL L 197., 2001.7.21., 30. o.).
            (6) A vízvédelmi politika terén a közösségi fellépés kereteinek meghatározásáról szóló, 2000. október 23-i 2000/60/EK
                európai parlamenti és tanácsi irányelv (HL L 327., 2000.12.22., 1. o.).